আলাওল সাহিত্য পুরস্কার
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে দুই বছর পরপর এ পুরস্কার প্রদান করা হচ্ছে।
প্রফুল্ল রায়
প্রফুল্ল রায় একজন ভারতীয় বাঙালি লেখক। তিনি অবিভক্ত ভারতের পূর্ব বাংলার (অধুনা বাংলাদেশ) ঢাকা জেলায়, বিক্রমপুরের আটপাড়া গ্রামে ১১ ই সেপ্টেম্বর, ১৯৩৪ খ্রিস্টাব্দে জন্মগ্রহন করেন, স্বাধীনতার পর ১৯৫০ খ্রিষ্টাব্দে ভারতে চলে আসেন। তাঁর প্রথম উপন্যাস 'পূর্ব পার্বতী' (১৯৫৭)। উপন্যাস রচনার জন্য তিনি সারা জীবন অনেক পুরস্কার পেয়েছেন। 'সিন্ধুপারের পাখি'র জন্য ১৯৫৮ তে পেয়েছেন পুরস্কার, 'ক্রান্তিকাল' এর জন্য ২০০৩ এ অকাদেমি পুরস্কার।